Vilniaus Žemynos gimnazijos

 2017-2018 ir 2018-2019 m. m.

 ugdymo plano

 8 priedas

 PATVIRTINTA

 Vilniaus Žemynos gimnazijos

 Direktoriaus 2016 m. rugsėjo 1 d.

 įsakymu Nr. V1 – 305

**ŠVIETIMO PAGALBOS TEIKIMO MOKINIUI MODELIO**

**VILNIAUS ŽEMYNOS GIMNAZIJOJE**

 **APRAŠAS**

**I. BENDROSIOS NUOSTATOS**

1. Gimnazijos švietimo pagalbos teikimo mokiniui modelio aprašas (toliau – Aprašas) parengtas vadovaujantis:

1.1. Lietuvos Respublikos švietimo įstatymu (Žin., 1991, Nr. 23-593; 2011, Nr. 38-1804);

1.2. Lietuvos Respublikos vaiko minimalios ir vidutinės priežiūros įstatymu (Žin., 2007, Nr. 80-3214; 2010, Nr. 54-2644, 157-7969);

1.3. Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr. V-579 (Žin., 2011, Nr. 45-2121);

1.4. Socialinės pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 21 d. įsakymu Nr. V-1393 (Žin., 2004, Nr.,100-3729; 2009, Nr. 44-1724; 2011, Nr. 99-4675);

1.5. Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 08 d. įsakymu Nr. V-1229 (Žin., 2011, Nr. 92-4396);

1.6. Specialiosios pagalbos teikimo mokyklose tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 08 d. įsakymu Nr. V-1228 (Žin., 2011, Nr. 92-4395);

1.7. Psichologinės pagalbos švietimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 05 d. įsakymu Nr. V-1215 (Žin., 2011, Nr. 88-4220).

2. Šis Aprašas reglamentuoja gimnazijos darbuotojų – pagalbos mokiniui specialistų, visuomenės sveikatos priežiūros specialisto, klasės auklėtojų, mokytojų ir mokyklos vadovų veiklą, susijusią su mokinių socialinių, pedagoginių, psichologinių poreikių tenkinimu bei lygių galimybių sudarymu, leidžiančių didinti ugdymo(-si) veiksmingumą.

3. Aprašas nustato mokinių švietimo pagalbos organizavimą, formas ir rūšis, padedančias mokiniui įgyvendinti teisę į mokslą ir lygias galimybes.

4. Švietimo pagalbos tikslai:

4.1. padėti įgyvendinti mokinių teisę į mokslą ir lygias galimybes;

4.2. užtikrinti veiksmingą mokinių ugdymąsi gimnazijoje;

4.3. sudaryti prielaidas pozityviai socializacijai ir pilietinei brandai bei mokinių saugumui gimnazijoje.

5. Švietimo pagalbos uždaviniai:

5.1. užtikrinti mokinių saugumą gimnazijoje;

5.2. šalinti priežastis, dėl kurių mokiniai negali lankyti gimnazijos ar vengia tai daryti;

5.3. užtikrinti vaikų mokymąsi pagal privalomojo ugdymo programas iki 16 metų;

5.4. kartu su tėvais (globėjais/rūpintojais) padėti mokiniams pasirinkti ugdymo(-si) programą bei pasirengimo profesijai įstaigą pagal jų galias;

5.5. sudaryti sąlygas gabių mokinių ugdymui(-si);

5.6. padėti mokiniams adaptuotis gimnazijoje ar naujoje ugdymo pakopoje;

5.7. teikti reikalingą psichologinę, socialinę pedagoginę, specialiąją pedagoginę pagalbą.

6. Švietimo pagalbos teikimo principai:

6.1. lygios galimybės – kiekvienam mokiniui užtikrinamas pagalbos prieinamumas;

6.2. visuotinumas – pagalba teikiama visiems mokyklos mokiniams, kuriems jos reikia;

6.3. kompleksiškumas – pagalba teikiama pagal poreikį kartu su kitomis švietimo sistemos pagalbos mokiniui teikimo formomis;

6.4. decentralizacija – šeimos, visuomenės bei kitų institucijų dalyvavimas;

6.5. individualumas – pagalba teikiama atsižvelgiant į konkretaus mokinio problemas;

6.6. veiksmingumas – remiamasi profesionalia vadyba, tinkamais ir laiku priimtais sprendimais.

**II. ŠVIETIMO PAGALBOS GAVĖJAI, TEIKĖJAI, FORMOS IR RŪŠYS**

7. Švietimo pagalbos gavėjai – gimnazijos mokiniai, mokytojai, mokinių tėvai.

8. Švietimo pagalbos teikėjai – klasių vadovai, mokytojai, psichologas, socialinis pedagogas, visuomenės sveikatos priežiūros specialistas, gimnazijos vadovas, administracijos atstovai.

9. Švietimo pagalbos formos:

9.1. individualus darbas su mokiniu:

9.1.1. turinčiu specialiųjų ugdymosi poreikių;

9.1.2. mokomu namuose;

9.1.3. besimokančiu pagal pagrindinio, vidurinio ugdymo programą (jei kyla mokymosi sunkumų);

9.1.4. iškilus individualioms problemoms.

9.2. darbas su klase ar grupe:

9.2.1. ugdymo dalyvių tarpusavio santykių reguliavimas;

9.2.2. konsultacijos;

9.2.3 psichologiniai ar sociologiniai tyrimai;

9.2.4. profesinis bei karjeros planavimo informavimas;

9.2.5. sveikatinimo veiklos vykdymas.

9.3. darbas su mokinio šeima ar jo atstovais pagal įstatymą:

9.3.1. pagalba sprendžiant problemas, trukdančias mokinio ugdymo(-si) procesui;

9.3.2. pagalba pasirenkant būsimą profesiją;

9.3.3. tėvų (globėjų/rūpintojų) ir gimnazijos bendradarbiavimo stiprinimas.

9.4. darbas su gimnazijos bendruomene:

9.4.1. saugios aplinkos kūrimas ir palaikymas:

9.4.2. savivaldos aktyvinimas.

9.5. darbas su socialiniais partneriais (policija, Vilniaus PPT ir kt.) siekiant užtikrinti pagalbos veiksmingumą.

10. Švietimo pagalbos teikimo rūšys:

10.1. konsultavimas (mokinio, mokinių grupės, mokytojų, tėvų (globėjų/rūpintojų) siekiant padėti išsiaiškinti ir suprasti tai, kas vyksta jų gyvenimo ir mokymosi erdvėje, padedant mokytis, naujai elgtis, geriau pažinti save ar pasirinkti profesiją);

10.2. ugdymo diferencijavimas mokiniui ar mokinių grupei, siekiant sudaryti palankias sąlygas tiek gabių, tiek mokymosi problemų turinčių mokinių ugdymui;

10.3. socialinių ir gyvenimo įgūdžių formavimas – ugdomas gebėjimas priimti sprendimus ir spręsti problemas, kūrybiškai ir kritiškai mąstyti, bendrauti, pažinti save, elgtis visuomenėje priimtinais būdais, valdyti emocijas, sveikos gyvensenos įgūdžiai;

10.4. elgesio korekcija, socialiai priimtino elgesio modeliavimas;

10.5. nusikalstamumo, mokyklos nelankymo, alkoholio, tabako ir kitų psichiką veikiančių medžiagų vartojimo, savižudybių, ŽIV/AIDS, prievartos, smurto ir teisės pažeidimų, patyčių prevencija;

10.6. pagalbos komandos telkimas gimnazijoje (esant reikalui, pasitelkiant šeimą bei socialinius partnerius), siekiant sėkmingai spręsti mokinių problemas.

**III. ŠVIETIMO PAGALBOS TEIKIMO ORGANIZAVIMAS**

11. Klasių vadovai ir mokytojai teikia pagalbą savo klasės mokiniams:

11.1. rūpinasi jų asmenybės ugdymu(-si) bei branda;

11.2. siekia pažinti auklėtinių, mokinių poreikius, polinkius, interesus, gabumus, diferencijuoja ir individualizuoja ugdymo procesą;

11.3. domisi ir rūpinasi mokinių sveikata, jų sauga, puoselėja sveiką gyvenseną;

11.4. suteikia mokiniui reikiamą pagalbą pastebėjus, kad jo atžvilgiu taikomas smurtas, prievarta, patyčios ar kitokio pobūdžio išnaudojimas;

11.5. bendradarbiauja su pagalbos mokiniui, visuomenės sveikatos priežiūros specialistais;

11.6. informuoja tėvus (globėjus/rūpintojus) apie iškylančias problemas;

11.7. padeda mokiniams spręsti psichologines, socialines, bendravimo, mokymosi ir kt. problemas;

11.8. renka ir pildo mokinių individualias korteles;

11.8. stebi, analizuoja tėvų bei socialinės aplinkos poveikį ugdymui(-si).

12. Pagalbos mokiniui specialistai (psichologas, socialinis pedagogas) teikia psichologinę, socialinę pedagoginę, specialiąją pedagoginę ir specialiąją pagalbą:

12.1. psichologinė pagalba – teikiama, kai mokinys į psichologą kreipiasi savarankiškai, prašo mokinio tėvai (globėjai/rūpintojai), mokytojai (gavę tėvų (globėjų/rūpintojų) sutikimą), prašo Vaiko teisių apsaugos tarnyba (jeigu tėvai nesirūpina vaiku). Teikiant psichologinę pagalbą vykdoma:

12.1.1. mokinio asmenybės ir ugdymosi problemų įvertinimas ir sprendimas, bendradarbiaujant su mokinio tėvais (globėjais/rūpintojais) ir mokytojais, juos konsultuojant;

12.1.2. gabių mokinių įvertinimas;

12.1.3. mokinių ir jų tėvų konsultavimas karjeros ugdymo klausimais.

12.2. socialinė pedagoginė pagalba, padedant mokiniui įgyvendinti jo teisę į mokslą, užtikrinti jo saugumą gimnazijoje – teikiama mokiniui, tėvams ar teisėtiems vaiko atstovams, mokytojams ir kitiems gimnazijoje dirbantiems specialistams:

12.2.1. problemų, susijusių su įvairiais mokiniams kylančiais sunkumais (pagrindinių vaikų reikmių tenkinimo, saugumo užtikrinimo) vertinimas ir sprendimas;

12.2.2 darbas su mokiniais, priklausomais nuo alkoholio, narkotinių medžiagų, patiriančiais seksualinį ar fizinį išnaudojimą;

12.2.3. pagalba tėvams ar teisėtiems mokinio atstovams ugdant savo vaiką (suprasti jo socialinius ir psichologinius poreikius, jų tenkinimo svarbą, geriau suprasti tėvų teises ir pareigas);

12.2.4. bendradarbiavimas su klasių vadovais, kitais pedagogais, specialistais, mokyklos administracija sprendžiant mokinių socialines-pedagogines problemas, ieškant efektyvių pagalbos būdų;

12.2.5. bendradarbiavimas su klasių vadovais rūpinantis mokinių socialinių įgūdžių ugdymu;

12.3. specialioji pedagoginė ir specialioji pagalba – teikiama, kai ją skiria mokyklos Vaiko gerovės komisija ar PPT, tėvų (globėjų/rūpintojų) sutikimu.

12.3.1. specialioji pedagoginė ir specialioji pagalba vykdoma, kai Gimnazijos vaiko gerovės komisijos paskirtos specialiosios pagalbos gavėjų sąrašą, komisijos pirmininko suderintą su PPT, patvirtina gimnazijos direktorius.

13. Socialinis pedagogas koordinuoja socialinę pedagoginę pagalbą gimnazijoje ir pats ją teikia, kai neužtenka klasės vadovo ar mokytojo kompetencijos.

14. Visuomenės sveikatos priežiūros specialistas atlieka savo pareigas bendradarbiaudamas su gimnazijos bendruomene, kitais sveikatos priežiūros, psichologinės bei socialinės pedagoginės pagalbos ir kitų suinteresuotų tarnybų specialistais:

14.1. teikia sveikatinimo veiklos metodines konsultacijas mokytojams, mokiniams, jų tėvams (globėjams/rūpintojams) bei kaupia metodinę ir informacinę medžiagą mokinių sveikatos išsaugojimo ir stiprinimo klausimais;

14.2. teikia informaciją sveikatos išsaugojimo bei stiprinimo klausimais ir organizuoja šios informacijos sklaidą (mokyklos stenduose, renginiuose, viktorinose ir pan.) gimnazijos bendruomenei;

14.3. inicijuoja ir dalyvauja gimnazijos sveikatinimo projektų (programų) rengime bei juos įgyvendinant;

14.4. teikia pagalbą mokiniams ugdant sveikos gyvensenos ir asmens higienos įgūdžius;

14.5. dalyvauja organizuojant mokinių maitinimo priežiūrą, skatinant sveiką mitybą bei sveikos mitybos įgūdžių formavimą;

14.6. dalyvauja gimnazijos darbo grupėse, sprendžiančiose mokinių psichologines, adaptacijos ir socialines problemas.

15. Gimnazijos vaiko gerovės komisija:

15.1. organizuoja ir koordinuoja prevencinį darbą, švietimo pagalbos teikimą mokiniams, mokytojams, mokinių tėvams (globėjams/rūpintojams), saugios ir palankios vaiko ugdymui aplinkos kūrimą;

15.2. organizuoja švietimo programų pritaikymą mokiniams, turintiems specialiųjų ugdymosi poreikių, atlieka mokinio specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį įvertinimą ir atlieka kitas su vaiko gerove susijusias funkcijas.

16. Ugdymo karjerai koordinatorius (socialinis pedagogas):

16.1. teikia sistemingas, kokybiškas ir inovatyvias ugdymo karjerai konsultacijas mokiniams;

16.2. organizuoja integruotas dalyko ir ugdymo karjerai pamokas, klasės valandėles, netradicinio ugdymo dienas bei kitus renginius;

16.3. konsultuoja ugdymo karjerai klausimais mokytojus, mokinių tėvus (globėjus/rūpintojus).

**IV. PAGALBOS TEIKIMO EILIŠKUMAS**

17. Pagalba mokiniams teikiama nuosekliai, įtraukiant visą gimnazijos bendruomenę:

|  |  |  |  |
| --- | --- | --- | --- |
|  | **Pagalbos gavėjas** | **Pagalbos teikėjas** | **Informavimas** |
| **I PAKOPA** | MOKINYS | Mokytojas | Tėvai, klasių vadovai informuojami elektroninio dienyno skiltyje „Pastabos / pagyrimai“ ar / ir elektroniniu pranešimu dienyne. |
| **II PAKOPA** | Klasės vadovas | Tėvai informuojami elektroninio dienyno pranešimu, tėvams neprisijungus – telefonu, esant poreikiui kviečiami. Jei situacija nesikeičia, klasių vadovai užpildo mokinio pažeidimų/problemų gimnazijoje suvestinę (forma Nr. 1) ir perduoda ją pagalbos specialistui (socialinei pedagogei). |
| **III PAKOPA** | Pagalbos specialistai (psichologas, socialinis pedagogas, visuomenės sveikatos priežiūros specialistas) | Tėvai, klasių auklėtojai informuojami elektroninio dienyno pranešimu, esant būtinybei kviečiami atvykti į gimnaziją.Specialistai pildo pažeidimų/problemų suvestinę (forma Nr.2).  |
| **IV PAKOPA** | Vaiko gerovės komisija | Pagalbos mokiniui specialistai kiekvieno mėnesio 29 dieną mokytojų kambaryje registracijos lape (forma Nr.3) pažymi mokinius, kurie bus svarstomi vaiko gerovės komisijos posėdyje[[1]](#footnote-1). Tėvai kviečiami į posėdį. |
| **V PAKOPA** | Mokyklos vadovybė/gimnazijos taryba | Vaiko gerovės komisijos pirmininkė teikia sąrašą mokinių, kurie turėtų būti svarstomi direkciniame/gimnazijos tarybos posėdyje.Tėvai kviečiami į posėdį. |
| **VI PAKOPA** | Kitos institucijos (Vaiko teisių apsaugos tarnyba, Vilniaus psichologinė-pedagoginė tarnyba, Vilniaus savivaldybė ir kitos.) | Tėvai ankstesniuose pokalbiuose informuojami apie galimą informacijos teikimą/perdavimą kitoms institucijoms. |

**V. BAIGIAMOSIOS NUOSTATOS**

18. Apraše pateiktos švietimo pagalbos teikimo mokiniui modelio nuostatos pavaizduotos 1 paveiksle.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 forma

**VILNIAUS ŽEMYNOS GIMNAZIJOS**

**PAGALBOS MOKINIUI SUVESTINĖ**

**Mokinio vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Klasė \_\_\_\_\_\_\_\_\_\_\_\_\_\_\_\_\_\_**

**Klasės vadovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vardas, pavardė)

|  |  |  |  |
| --- | --- | --- | --- |
| Eil. nr. | Data | Problema | Klasės vadovo vykdyta veikla/ rezultatai |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_

2 forma

**VILNIAUS ŽEMYNOS GIMNAZIJOS**

**PAGALBOS MOKINIUI SUVESTINĖ**

**Mokinio vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Klasė \_\_\_\_\_\_\_\_\_\_\_\_\_\_\_\_\_\_**

**Pagalbos mokiniui specialistas (socialinis pedagogas, psichologas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vardas, pavardė)

|  |  |  |  |
| --- | --- | --- | --- |
| Eil. nr. | Data | Problema | Specialisto vykdyta veikla/rezultatai |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_

1. Į vaiko gerovės komisijos posėdį kviečiami mokiniai, kuriems 1, 2, 3 etape teikiama pagalba nebuvo veiksminga. [↑](#footnote-ref-1)